Persuna mistennija tibda s-sena l-ġdida b'aktar minn miljun ewro fil-but! Din is-sena kienet waħda mimlija bi sfidi fosthom dawk li ġabet magħha l-pandemija tal-COVID-19, iżda jekk titbissimlek ix-xorti jaf tagħlaq is-sena mod ieħor. Biljett rebbieħ tas-Super 5 li nxtara miż-Żejtun fl-aħħar jiem kien iġorr miegħu l-fond ta' premju ta' €1,029,009.61. Dan tħabbar ftit wara li n-numri niżlu fl-urna u wara li tħalltu feġġew il-ħames numri abbinati ma' dan il-fond ta' premju. In-numri rebbieħa huma 20 – 26 – 24 – 2 – 5